CELEX: 62017CN0446
Language: mt
Date: 2017-07-24 00:00:00
Title: Kawża C-446/17: Talba għal deċiżjoni preliminari mressqa mill-Vredegerecht te Antwerpen (il-Belġju) fl-24 ta’ Lulju 2017 – Woonhaven Antwerpen vs Khalid Berkani, Asmae Hajji

25.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 318/10
            
         Talba għal deċiżjoni preliminari mressqa mill-Vredegerecht te Antwerpen (il-Belġju) fl-24 ta’ Lulju 2017 – Woonhaven Antwerpen vs Khalid Berkani, Asmae Hajji
   (Kawża C-446/17)
   (2017/C 318/16)
   Lingwa tal-kawża: l-Olandiż
   
      Qorti tar-rinviju
   
   Vredegerecht te Antwerpen
   
      Partijiet fil-kawża prinċipali
   
   
      Rikorrenti: Woonhaven Antwerpen
   
      Konvenuti: Khalid Berkani, Asmae Hajji
   
      Domandi preliminari
   
   
               1)
            
            
               Kumpannija ta’ akkomodazzjoni soċjali rrikonoxxuta mill-Gvern Fjamming li tikri akkomodazzjoni soċjali lil konsumatur għal kera li tiddependi, minn naħa, fuq il-valur tas-suq iddeterminat minn din l-istess kumpannija u, min-naħa l-oħra, mid-dħul u mill-kompożizzjoni familjari tal-kerrej, għandha tiġi kklassifikata bħala impriża fis-sens tad-dritt tal-Unjoni?
            
         
               2)
            
            
               Konsumatur li jikri akkomodazzjoni soċjali mingħand kumpannija ta’ akkomodazzjoni soċjali rrikonoxxuta, ir-relazzjoni bejn dan il-konsumatur u din il-kumpannija, u b’mod partikolari l-Artikolu 11 tal-kuntratt ta’ kiri li jifforma parti minn din ir-relazzjoni, huwa kuntratt fis-sens tad-Direttiva tal-Kunsill 93/13 KEE (1), tal-5 ta’ April 1993, dwar klawżoli inġusti f’kuntratti mal-konsumatur?
            
         
               3)
            
            
               Il-kuntratt jew ir-relazzjoni regolatorja li permezz tiegħu l-kumpannija ta’ akkomodazzjoni soċjali rrikonoxxuta tikri akkomodazzjoni soċjali lil konsumatur jaqa’ jew taqa’ fil-kamp ta’ applikazzjoni tad-Direttiva 93/13/KEE […], u kumpannija ta’ akkomodazzjoni soċjali rrikonoxxuta li tikri akkomodazzjoni soċjali lil konsumatur għal kera li tiddependi, minn naħa, fuq il-valur tas-suq iddeterminat minn din l-istess kumpannija u, min-naħa l-oħra, mid-dħul u mill-kompożizzjoni familjari tal-kerrej, għandha, fil-kuntest ta’ din il-kirja, tiġi kkunsidrata bħala bejjiegħ jew fornitur fis-sens tad-direttiva ċċitata iktar ’il fuq?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288.